钦定古今图书集成/明伦汇编/闺媛典/第076卷 > 张鶤翼妻刘氏
## 钦定古今图书集成/明伦汇编/闺媛典/第076卷 > 张鶤翼妻刘氏

按《成安县志》：刘氏，张鶤翼妻。性贞淑，寡言笑，事舅姑，
兄弟咸相得甚欢。夫死，哭曰：“天乎天乎，必死我亦何
辜乎！”姑蔡及其母潘逆知其意，涕泣劝谕。刘曰：“有伯
叔能事我舅姑，有弟能事我父母，吾何不瞑目哉！”持
其女抚膺痛哭，哽咽死去者数。姑与母阴令诸姑姊
伺之，偶得少间，即自经死。后其夫止三日，年二十二。